ຫົວໜ້າ ສປຊ ເຕືອນວ່າ ຄວາມ​ກ້າວໜ້າ ໃນ​ການຕໍ່ຕ້ານໂຣກ AIDS “ຍັງ​ຄົງ​ບອບ​ບາງ​ຢູ່”
ທ່ານ ພັນ ກີມູນ ໄດ້​ຮຽກຮ້ອງ ​ໄປ​ຍັງບັນດາ​ຜູ້ນຳ ໃຫ້​ເຮັດ​ສິ່ງ​ໃດ​ ທີ່​ມີ​ຄວາມ​ຈຳ​ເປັນ ​ເພື່ອ​ໃຫ້​ບັນລຸ​ເປົ້າໝາຍ ​ໃນ​ການ​ລົບ​ລ້າງ ​ໂຣກ AIDS ​ໃຫ້ໝົດ​ໄປ ​ພາຍ​ໃນ​ປີ 2030.
ເລຂາທິການໃຫຍ່ອົງການສະຫະປະຊາຊາດ ທ່ານ ພັນ ກີມູນ (Ban Ki-moon) ໄດ້ກ່າວຊົມເຊີຍຄວາມກ້າວໜ້າ ໃນການຕໍ່ ຕ້ານໂຣກ AIDS ຂອງ ປະຊາຄົມໂລກ ແຕ່ທ່ານເຕືອນວ່າ ຢູ່ໃນຄຳຖະແຫລງ ສຳຫລັບວັນຈັນມື້ນີ້ ຊຶ່ງເປັນວັນຕໍ່ຕ້ານໂຣກ ເອດສ໌ໂລກ ຫຼື World AIDS Day ທ່ານ ພັນ ກີມູນ ໄດ້ເນັ້ນເຖິງ ຄວາມສຳຄັນ ໃນການແກ້ໄຂຊ່ອງຫວ່າງ ໃນການເຂົ້າເຖິງແຫລ່ງ ຮັກສາປິ່ນປົວ ໂດຍສະເພາະ ສຳຫລັບພວກເດັກນ້ອຍ ແລະ ພວກ ຍິງສາວ ຜູ້ທີ່ບໍ່ໄດ້ຮັບການດູແລທີ່ຈຳເປັນນັ້ນ ທ່ານໄດ້ຮຽກຮ້ອງ ໄປຍັງບັນດາຜູ້ນຳ ໃຫ້ເຮັດສິ່ງໃດທີ່ມີຄວາມຈຳເປັນ ເພື່ອໃຫ້ບັນລຸ ເປົ້າໝາຍ ໃນການລົບລ້າງ ໂຣກ AIDS ໃຫ້ໝົດໄປ ພາຍໃນປີ 2030 35 ລ້ານຄົນ ໃນທົ່ວໂລກ ມີຊີວິດຢູ່ກັບເຊື້ອ HIV ຊຶ່ງເປັນເຊື້ອ ໄວຣັສ ທີ່ເຮັດໃຫ້ເປັນໂຣກ AIDS ນັ້ນ ອົງການສະຫະປະຊາຊາດ ກ່າວວ່າ 19 ລ້ານຄົນໃນນັ້ນ ບໍ່ຮູ້ຈັກເລີຍວ່າ ເຂົາເຈົ້າໄດ້ຕິດເຊື້ອ ໂຣກເອດສ໌ ແລະໄດ້ໃຊ້ໂອກາດ ວັນຕໍ່ຕ້ານໂຣກເອດສ໌ໂລກ ມື້ນີ້ ຮຽກຮ້ອງໃຫ້ປິດຊ່ອງຫວ່າງ ໃນການກວດກາພະຍາດ ແລະ ໃຫ້ມີ ການບຳບັດຕໍ່ຕ້ານການກັບຄືນມາ ຂອງເຊື້ອໄວຣັສ ໄວ້ສະໜອງ ແກ່ຄົນທົ່ວໄປ ຢູ່ໃນເຂດໃຕ້ທະເລຊາຍ Sahara ຂອງອາຟຣິການັ້ນ ມີຜູ້ຕິດເຊື້ອ HIV ຢູ່ ຫຼາຍກວ່າ 70 ເປີເຊັນຂອງປະຊາກອນ ແຕ່ກໍລະນີຜູ້ຕິດ ເຊື້ອໃໝ່ຢູ່ໃນເຂດນັ້ນ ໄດ້ຫລຸດລົງ 1/3 ນັບຕັ້ງແຕ່ປີ 2005 ມາ ໃນຂະນະດຽວກັນ ການຕິດແປດເຊື້ອໂຣກນີ້ ໄດ້ເພີ້ມຂຶ້ນ ໃນລະຍະ ດຽວກັນນັ້ນ ຢູ່ໃນເຂດພາກຕາເວັນອອກກາງ ແລະ ອາຟຣິກາເໜືອ ລວມທັງ ຢູ່ໃນເຂດຢູໂຣບຕາເວັນອອກ ແລະ ເອເຊຍກາງ ວັນຕໍ່ຕ້ານໂຣກເອດສ໌ໂລກ ໄດ້ຖືກຈັດຕັ້ງຂຶ້ນ ໃນວັນທີ 1 ເດືອນທັນວາ ຂອງທຸກໆປີ ນັບຕັ້ງ ແຕ່ ປີ 1988 ເປັນຕົ້ນມາ ເພື່ອເປັນໂອກາດ ສະແດງໃຫ້ເຫັນການສະໜັບສະໜຸນ ສຳຫລັບ ຜູ້ທີ່ດຳລົງຊີວິດຢູ່ກັບເຊື້ອ HIV ແລະ ລະນຶກເຖິງ ບັນດາຜູ້ທີ່ໄດ້ເສຍຊີວິດໄປແລ້ວ ພ້ອມ ດຽວກັນກໍເພັ່ງເລັ່ງໃສ່ການຕໍ່ສູ້ ຕ້ານການລະບາດຂອງເຊື້ອໄວຣັສນີ້ ອົງການສະຫະປະຊາຊາດ ໄດ້ຕັ້ງເປົ້າໝາຍໄວ້ຈຳນວນໜຶ່ງ ສຳຫລັບ ປີ 2015 ລວມທັງ ການຕັດ ຈຳນວນຄົນທີ່ຕິດແປດເຊື້ອ HIV ຜ່ານການມີເພດສຳພັນນັ້ນ ລົງໃຫ້ໄດ້ເຖິງ ເຄິ່ງນຶ່ງ ກຳຈັດການຕິດແປດເຊື້ອ HIV ໃໝ່ ໃນບັນດາຜູ້ຊົມໃຊ້ຢາເສບຕິດ ແລະ ຮັບ ປະກັນໃຫ້ ບັນດາຜູ້ຕິດເຊື້ອ HIV ທຸກໆຄົນ ມີໂອກາດໄດ້ຮັບການບຳບັດ ຕໍ່ຕ້ານການ ກັບຄືນມາຂອງເຊື້ອໄວຣັສ HIV ນັ້ນ